Ο **Κέντρικ Πέρι** (Φλόριντα, 23 Δεκεμβρίου 1992) είναι Αμερικανός επαγγελματίας καλαθοσφαιριστής. Με ύψος 1,83 μ. αγωνίζεται ως πόιντ γκαρντ και σούτινγκ γκαρντ στην ομάδα της Ουνικάχα Μάλαγα. Έπαιξε στο κολεγιακό πρωτάθλημα με το Πολιτειακό Πανεπιστήμιο του Γιάνγκσταουν.

Λύκειο
------

Ο Πέρι αγωνίστηκε με το λύκειο Edgewater στο Ορλάντο της Φλόριντα, όπου ήταν νικητής επαίνων για τρία χρόνια και αρχηγός δύο φορές. Ως τελειόφοιτος, είχε κατά μέσο όρο 16 πόντους και οκτώ ασίστ ανά παιχνίδι, βοηθώντας το Edgewater στο πρωτάθλημα FHSAA District 6A-4. Βρέθηκε στην δεύτερη καλύτερη ομάδα της επιλογής 6Α από τους Florida Sports Writers και στην τρίτη καλύτερη ομάδα από το FloridaHoops.com.

Κολέγιο
-------

Στην πρώτη του σεζόν στο Youngstown State, ο Πέρι σκόραρε διπλάσιο αριθμό πόντων σε 15 παιχνίδια με την απόδοση των 21 πόντων κόντρα στο Loyola στις 27 Ιανουαρίου 2011, να αποτελεί πρώτο ρεκόρ καριέρας. Σε 30 παιχνίδια (23 ως βασικός), είχε κατά μέσο όρο 9,0 πόντους, 3,6 ριμπάουντ, 4,1 ασίστ και 1,3 κλεψίματα σε 29,2 λεπτά ανά παιχνίδι. 

Στη δεύτερη σεζόν του, ορίστηκε στην πρώτη ομάδα του All-Horizon League και στη δεύτερη ομάδα του NABC All-District. Σε 31 παιχνίδια (όλα ως βασικός), είχε κατά μέσο όρο 16,8 πόντους, 3,3 ριμπάουντ, 3,9 ασίστ και 2,4 κλεψίματα σε 34,8 λεπτά ανά παιχνίδι. 

Στην τρίτη σεζόν του, μπήκε στην πρώτη ομάδα του All-Horizon League και στην πρώτη ομάδα του All-District NABC. Σε 30 παιχνίδια (29 ως βασικός), είχε κατά μέσο όρο 17,3 πόντους, 5,5 ριμπάουντ, 4,1 ασίστ και 1,9 κλεψίματα σε 35,4 λεπτά ανά παιχνίδι. 

Ως τελειόφοιτος στην τέταρτη σεζόν του στο κολεγιακό πρωτάθλημα, αναδείχθηκε στην πρώτη ομάδα του All-Horizon League για τρίτη συνεχή χρονιά. Ονομάστηκε επίσης στην πρώτη ομάδα NABC All-District και στη δεύτερη ομάδα Capital One Academic All-America. Στις 4 Μαρτίου 2014, ισοφάρισε τους 35 πόντους που είχε για ρεκόρ καριέρας στον πρώτο γύρο του Horizon League Tournament εναντίον του Όκλαντ. Σε 32 παιχνίδια (όλα ως βασικός), είχε κατά μέσο όρο 21,3 πόντους, 4,1 ριμπάουντ, 4,4 ασίστ και 2,4 κλεψίματα σε 36,5 λεπτά ανά παιχνίδι.

Σταδιοδρομία
------------

### Πρώτη σεζόν

Αφού δεν επιλέχθηκε στο ντραφτ του ΝΒΑ για το 2014, ο Πέρι εντάχθηκε στους Ορλάντο Μάτζικ για το καλοκαιρινό πρωτάθλημα 2014. Στις 23 Ιουλίου 2014, υπέγραψε με τους Σίδνεϋ Κινγκς για τη σεζόν 2014-15 στο Πρωτάθλημα Αυστραλίας. Σε 28 παιχνίδια με τους Κινγκς, ο Πέρι είχε κατά μέσο όρο 10,4 πόντους, 3,6 ριμπάουντ, 2,4 ασίστ και 1,1 κλεψίματα ανά παιχνίδι.

Στις 19 Μαρτίου 2015, ο Πέρι συμφώνησε με τους Αϊόβα Ένερτζι της Αναπτυξιακής Λίγκας του ΝΒΑ. Έκανε το ντεμπούτο του την επόμενη μέρα, σημειώνοντας δύο πόντους σε 15 λεπτά στη νίκη επί του Fort Wayne Mad Ants.

### Ευρώπη

Στις 12 Αυγούστου 2015, ο Πέρι υπέγραψε με την Κορμέντ του ουγγρικού πρωταθλήματος καλαθοσφαίρισης. Εκεί μέτρησε 15.4 πόντους, 3.7 ασίστ και 5 ριμπάουντ κατά μέσο όρο ανά αγώνα.

Στις 6 Σεπτεμβρίου 2016, υπέγραψε με τον σύλλογο της Βόρειας Μακεδονίας, Κάρπος Σόκολι για τη σεζόν 2016-17.

Η σεζόν 2017-2018 τον βρήκε ξανά στην Ουγγαρία για λογαριασμό της Szolnok Olaj, με την οποία αγωνίστηκε σε 42 αγώνες, έχοντας 15.2 πόντους, 3.8 ασίστ και 4.2 ριμπάουντ.

Στις 3 Ιουλίου 2018, υπέγραψε με τη Νίζνι Νόβγκοροντ. Στη Νίζνι είχε 16.2 πόντους, 6.8 ασίστ και 3.3 ριμπάουντ κατά μέσο όρο. Στις 20 Ιουλίου 2019, υπέγραψε με την Παρί-Λεβαλουά Μπασκέτ του Πρωταθλήματος Γαλλίας.

Στις 18 Δεκεμβρίου 2019, ο Πέρι υπέγραψε με τη Μέγκα Μπέμαξ της Αδριατικής Λίγκας. Με την φανέλα της Μέγκα Μπέμαξ είχε κατά μέσο όρο 17,8 πόντους, 3,7 ριμπάουντ και 6,4 ασίστ, στην Αδριατική λίγκα. 

Στις 22 Μαΐου 2020, υπέγραψε συμβόλαιο με την Τσεντεβίτα Ολίμπια. Ο Πέρι πραγματοποίησε εξαιρετικές στο φετινό εμφανίσεις στο Γιούροκαπ της σεζόν 2020-21, μετρώντας 16,1 πόντους (58,3% δίποντα, 35,7% τρίποντα και 73,8% βολές), 3,1 ριμπάουντ, 6,1 ασίστ και 1,4 κλεψίματα ανά παιχνίδι σε 16 συμμετοχές. Με τις επιδόσεις του σε πόντους και ασίστ αναδείχτηκε τέταρτος σκόρερ και δεύτερος πασέρ της διοργάνωσης, ενώ ήταν και τρίτος σε αξιολόγηση παίκτης. Τον Ιούνιο του 2021, κατέκτησε το Πρωτάθλημα Σλοβενίας αφού η Τσεντεβίτα κέρδισε με 3-0 τη σειρά των τελικών κόντρα στη Κρκα. Μάλιστα ο ίδιος ανακηρύχθηκε MVP τελικών έχοντας στον πρώτο τελικό 20 πόντους, 3 ριμπάουντ και 4 ασίστ, στον δεύτερο μέτρησε 15 πόντους, 4 ριμπάουντ και 3 ασίστ, ενώ στο παιχνίδι που έκρινε τον τίτλο σημείωσε 18 πόντους.

Στις 6 Ιουλίου 2021, συμφώνησε να συνεχίσει την καριέρα του στην ομάδα του Παναθηναϊκού, με διετές συμβόλαιο (1+1 χρόνια). Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Τον Ιανουάριο του 2022, αποτέλεσε παρελθόν από τον Παναθηναϊκό, αφού δεν μπόρεσε να ανταποκριθεί στις προσδοκίες της ομάδας. Με τους «πράσινους» έχει 4.8 πόντους (32,1% στα δίποντα και 32,6% στα τρίποντα), 1.7 ριμπάουντ και 1.6 ασίστ μέσο όρο σε 19 αγώνες στην Ευρωλίγκα και 6 πόντους, 2 ριμπάουντ και 1.8 ασίστ ανά ματς με 18% τρίποντα στο Πρωτάθλημα Ελλάδας.

Αμέσως μετά την αποχώρησή του από τον Παναθηναϊκό, συμφώνησε με την Μπούντουτσνοστ. Στις 8 Ιουνίου 2022, κατέκτησε το πρωτάθλημα Μαυροβουνίου, αφού η Μπούντουτσνοστ που επικράτησε 90-82 της Μόρναρ, κάνοντας το 3-2 στη σειρά των τελικών με τον ίδιο να είναι ο κορυφαίος του αγώνα με 27 πόντους, 6 ασίστ και 5 κλεψίματα. Συνολικά, στη μαυροβουνιακή ομάδα είχε διψήφιους μέσους όρους τόσο στην ABA Liga με 10,5 πόντους, 2 ριμπάουντ , 3 ασίστ, 1,1 κλέψιμο, όσο και στο Γιούροκαπ με 10,1 πόντους, 2,5 ριμπάουντ, 3,4 ασίστ και 1,5 κλεψίματα.

Στις 13 Ιουνίου 2022, ανακοινώθηκε από την ισπανική Ουνικάχα Μάλαγα. Στις 16 Φεβρουαρίου 2023 η Μάλαγα απέκλεισε την Μπαρτσελόνα στον προημιτελικό του Κυπέλλου Ισπανίας (89-87), με τον Πέρι να είναι καθοριστικός έχοντας 22 πόντους, 4 ασίστ και 4 ριμπάουντ. Στις 19 Φεβρουαρίου 2023, κατέκτησε το Κύπελλο Ισπανίας για πρώτη φορά στην καριέρα του, αφού η Μάλαγα νίκησε στον τελικό την Τενερίφη 83-80, με τον ίδιο να έχει 6 πόντους και 2 ασίστ. Στις 14 Μαΐου 2023, με την Μάλαγα πήρε την τέταρτη θέση στο Final-4 του Μπάσκετμπολ Τσάμπιονς Λιγκ, αφού ηττήθηκε στον μικρό τελικό από την Τενερίφη 84-79. Ο ίδιος λόγω της καλής του χρονιάς αναδείχτηκε μέλος της δεύτερης καλύτερης πεντάδας της διοργάνωσης.

Προσωπική ζωή
-------------

Ο Πέρι είναι γιος της Ντέμπορα και του Όμπρει Πέρι Τζούνιορ και έχει έναν αδελφό που ονομάζεται επίσης Όμπρει.

Τίτλοι-Διακρίσεις
-----------------

### Συλλογικοί

#### Κορμέντ

* Κύπελλο Ουγγαρίας: (2016)

#### Κάρπος Σόκολι

* Κύπελλο Βόρειας Μακεδονίας: (2017)

#### Τσεντεβίτα Ολίμπια

* Πρωταθλητής Σλοβενίας: (2021)
* Σούπερ Καπ Σλοβενίας: (2020)

#### Παναθηναϊκός

* Σούπερ Καπ Ελλάδας: (2021)

#### Μπούντουτσνοστ

* Πρωτάθλημα Μαυροβουνίου: (2022)

#### Ουνικάχα Μάλαγα

* Κύπελλο Ισπανίας: (2023)

### Ατομικοί

* MVP τελικών στο Πρωτάθλημα Σλοβενίας: (2021)
* Δεύτερη καλύτερη ομάδα στο Μπάσκετμπολ Τσάμπιονς Λιγκ: (2023)

Παραπομπές
----------

1. 1 2 3 4 5  «3 - Kendrick Perry». *ysusports.com*. Ανακτήθηκε στις 5 Ιουλίου 2014.
2. 1 2 3 4  «Kendrick Perry Stats». *Sports-Reference.com*. Ανακτήθηκε στις 5 Ιουλίου 2014.
3. ↑  «Kendrick Perry Named All-Horizon League First-Team For Third Straight Season». *ysusports.com*. 3 Μαρτίου 2014. Ανακτήθηκε στις 5 Ιουλίου 2014.
4. ↑  «Orlando Magic Announce Roster for Southwest Airlines Orlando Pro Summer League». *NBA.com*. Turner Sports Interactive, Inc. 1 Ιουλίου 2014. Ανακτήθηκε στις 5 Ιουλίου 2014.
5. ↑  «KINGS SIGN EXPLOSIVE POINT GUARD». *NBL.com.au*. 23 Ιουλίου 2014. Αρχειοθετήθηκε από το πρωτότυπο στις 29 Ιουλίου 2014. Ανακτήθηκε στις 23 Ιουλίου 2014.
6. ↑  Player statistics for Kendrick Perry
7. ↑  2014-2015 Iowa Energy Transactions History
8. ↑  Fort Wayne Mad Ants @ Iowa Energy – March 20, 2015
9. ↑  «Kendrick Perry agreed terms with Kormend». *Eurobasket.com*. 12 Αυγούστου 2015. Ανακτήθηκε στις 4 Σεπτεμβρίου 2015.
10. ↑  «New American players at Karpoš Sokoli». *Aba-liga.com*. September 6, 2016. Αρχειοθετήθηκε από το πρωτότυπο στις 2016-09-16.. Ανακτήθηκε στις September 6, 2016.
11. ↑  «Kendrick Perry signs with Nizhny Novgorod». sportando.com. Αρχειοθετήθηκε από το πρωτότυπο στις 3 Ιουλίου 2018. Ανακτήθηκε στις 3 Ιουλίου 2018.
12. ↑  «Metropolitans sign Kendrick Perry» (στα Αγγλικά). Sportando. 20 Ιουλίου 2019. Αρχειοθετήθηκε από το πρωτότυπο στις 9 Ιουλίου 2021. Ανακτήθηκε στις 14 Αυγούστου 2019.
13. ↑  «Kendrick Perry is the new Mega Bemax reinforcement». *aba-liga.com*. Ανακτήθηκε στις 18 Δεκεμβρίου 2019.
14. ↑  Room, Press. «Τσεντεβίτα Ολίμπια: Απέκτησε τον Πέρι (pic)». *Super Basket*. Ανακτήθηκε στις 30 Ιουνίου 2021.
15. ↑  «Η φάση του Πέρι, που... τρέλανε την πρωταθλήτρια Τσεντεβίτα Ολίμπια (vid)». *SDNA*. 2 Ιουνίου 2021. Ανακτήθηκε στις 30 Ιουνίου 2021.
16. ↑  «Παναθηναϊκός: Στα «πράσινα» ο Κέντρικ Πέρι (vids) | Gazzetta». *www.gazzetta.gr*. Ανακτήθηκε στις 30 Ιουνίου 2021.
17. ↑  «Παναθηναϊκός για Γκίνες: 27 σερί σεζόν τίτλους και συνεχίζει!». *SDNA*. 26 Σεπτεμβρίου 2021. Ανακτήθηκε στις 26 Σεπτεμβρίου 2021.
18. ↑  «Παναθηναϊκός: Παρελθόν ο Πέρι | Gazzetta». *www.gazzetta.gr*. Ανακτήθηκε στις 23 Ιανουαρίου 2022.
19. ↑  «Παναθηναϊκός: "Τελειώνει" ο Πέρι!». *Eurohoops*. 23 Ιανουαρίου 2022. Ανακτήθηκε στις 23 Ιανουαρίου 2022.
20. ↑  «Στην Μπούντουτσνοστ ο Πέρι». *SDNA*. 23 Ιανουαρίου 2022. Ανακτήθηκε στις 23 Ιανουαρίου 2022.
21. ↑  Team, Onsports (8 Ιουνίου 2022). «Παρέμεινε στον «θρόνο» της η Μπούντουτσνοστ με MVP τον Κέντρικ Πέρι (photos)». *Onsports.gr*. Ανακτήθηκε στις 9 Ιουνίου 2022.
22. ↑  «Στην Ουνικάχα ο Κέντρικ Πέρι». *Eurohoops*. 13 Ιουνίου 2022. Ανακτήθηκε στις 16 Ιουνίου 2022.
23. ↑  «Copa del Rey: Η Μάλαγα του σπουδαίου Πέρι αποκαθήλωσε την Μπαρτσελόνα!». *Eurohoops*. 16 Φεβρουαρίου 2023. Ανακτήθηκε στις 17 Φεβρουαρίου 2023.
24. ↑  «Τενερίφη - Μάλαγα 80-83: «Έσβησε» αναμονή 18 χρόνων (vid) | Gazzetta». *www.gazzetta.gr*. Ανακτήθηκε στις 19 Φεβρουαρίου 2023.
25. ↑  «Ο Σορτς MVP του BCL, ο Ίσαλο καλύτερος προπονητής και ο Μίτσελ μέλος της καλύτερης πεντάδας». *www.sport24.gr*. Ανακτήθηκε στις 17 Μαΐου 2023.

Εξωτερικοί σύνδεσμοι
--------------------

* Προφίλ FIBA Αρχειοθετήθηκε 2017-03-30 στο Wayback Machine.
* Βιογραφικό Youngstown State